Andrea Solari

Andrea Solari edo Andrea Solario (Milan, 1460 inguruan - ?, 1520 inguruan) italiar pintorea izan zen.

 Biografia 

Lehenengo lanak bere anaia Cristofanorekin egin zituen. Venezian, Frantzian eta Flandrian lan egin ondoren Milana itzuli zen.

Konposizioa eta koloreen erabilera bikaina dira Solarioren ezaugarri nagusiak (Lonbardiako eskolako kolorista onenetakoa izan zen); aipagarria da batez ere Veneziako eskolak eta Leonardo Da Vincik Solarioren lanetan izan zuten eragina.

Haren lan nagusiak: Igokundea, Ama Birjina eta Haurra San Jose eta San Jeronimorekin, Egiptorako ihesa.

 Erreferentziak 

Kategoria:Milandarrak
Kategoria:Italiako margolariak
Kategoria:Milanen hildakoak
Kategoria:XVI. mendeko Italiako margolariak